turjo4nis/wikipedia-bn-dump-20250701 huggingface dataset:
ক্যারিনা (তারামণ্ডল)

ক্যারিনা দক্ষিণ দিকের আকাশে দৃশ্যমান একটি নক্ষত্রমণ্ডল। ল্যাটিন ভাষায় ক্যারিনা শব্দের অর্থ "জাহাজের তলদেশ", আর এটি পূর্বে "আর্গো নেভিস" নামের একটি বৃহৎ নক্ষত্রমণ্ডলের অংশ ছিল(আর্গো জাহাজ)। পরবর্তীতে মূল নক্ষত্রমণ্ডলটিকে তিনটি অংশে বিভক্ত করা হয় যার একটি ক্যারিনা, আর অন্য দুটি ভেলা (জাহাজের ডেক) ও পাপিস মণ্ডল (জাহাজের পাল)।

ইতিহাস ও পৌরাণিক কাহিনী 
ক্যারিনা এক সময় আর্গো নেভিস এর অংশ ছিল। এটি ছিল জেসন এবং আর্গোনটস এর বিশাল জাহাজ যারা সোনালী ভেড়ার চামড়ার সন্ধানে ছিল। প্রাচীন গ্রিসে আর্গো তারামণ্ডলের সূচনা ঘটে। তবে, আর্গো নেভিস এর বিশাল আকার এবং এর অন্তর্ভুক্ত বৃহৎ সংখ্যক তারাগুলোর আলাদা নামকরণের প্রয়োজন হওয়ায়, নিকোলাস-লুই দ্য ল্যাসেল ১৭৬৩ সালে আর্গো নেভিসকে তিনটি অংশে বিভক্ত করেন, যার মধ্যে ক্যারিনা (জাহাজের তলদেশ) অন্তর্ভুক্ত।  উনবিংশ শতকে এই তিনটি তারামণ্ডল পৃথক তারামণ্ডল হিসেবে প্রতিষ্ঠিত হয়, এবং ১৯৩০ সালে আনুষ্ঠানিকভাবে আইএইউ এর ৮৮টি আধুনিক তারামণ্ডলের তালিকায় অন্তর্ভুক্ত হয়।  ল্যাসেল সম্পূর্ণ আর্গো নেভিসের তারাগুলোর নামকরণের জন্য কেবলমাত্র এক সেট গ্রিক অক্ষর ব্যবহার করেন, এবং তিনটি অংশের জন্য আলাদা আলাদা ল্যাটিন অক্ষর ব্যবহার করেন। এ কারণে, ক্যারিনায় α, β ও ε, ভেলা মন্ডলে γ ও δ, পাপিস মণ্ডলে ζ প্রভৃতি রয়েছে।

লক্ষ্যনীয় বৈশিষ্ট্য

তারা 

ক্যারিনাতে রয়েছে ক্যানোপাস নামের একটি শ্বেত-বর্ণের অতিদানব তারা যেটি রাতের আকাশে দ্বিতীয় উজ্জ্বলতম তারা। এর আপাত মান -.৭২ ও এটি পৃথিবী থেকে ৩১৩ আলোকবর্ষ দূরে অবস্থিত। এর পূর্বের নাম ছিল আলফা ক্যারিনা। এটি একটি বিষমতারা যার আপাতমান প্রায় ০.১ মান পর্যন্ত উঠানামা করে। এর প্রচলিত নামটি রাখা হয়েছে পৌরাণিক চরিত্র ক্যানোপাসের নামে যিনি স্পার্টার রাজা মেনেলসের অধীনে একজন সাগর-অভিযাত্রী ছিলেন।

উল্কা 

ক্যারিনাতে ইটা ক্যারিনিডস্ উল্কা বৃষ্টির প্রভা রয়েছে, যেটি প্রতি বছর ২১শে জানুয়ারির দিকে সর্বোচ্চ মানে পৌছায়।

নামকরণ 

 ছিল মার্কিন নৌবাহিনীর একটি কার্টার শ্রেণীর কার্গো জাহাজ যার নামকরণ করা হয় এই তারামণ্ডলের নামে।

আরও দেখুন

তথ্যসূত্র 

তারামণ্ডল
ক্যারিনা (তারামণ্ডল)
ডোম আফোনসো হেনরিকস

১ম আফোনসো  (ইউরোপীয় পর্তুগিজঃ [ɐˈfõsu]; ১১০৬/২৫ শে জুলাই ১১০৯/আগস্ট ১১০৯/১১১১ - ৬ ডিসেম্বর ১১৮৫) পর্তুগালের প্রথম রাজা। তিনি ১১৩৯ সালে লিওনের রাজার অধীনে থাকা গ্যালিসিয়া রাজ্যের দক্ষিণভাগের স্বাধীনতা লাভ করেন যা তখন পর্তুগাল বিভাগ ছিল এবং রিকনকোয়েস্টা আমলে এর আয়তন বাড়ানোর জন্য ৪৬ বছর, ১১৮৫ সালে তার মৃত্যুর আগ পর্যন্ত মুরদের সাথে যুদ্ধ করেন। পর্তুগিজদের কাছে তিনি বিজেতা (পর্তুগিজঃ  O Conquistador), স্থপতি (O Fundador) বা খ্যাতিমান (O Grande)  এবং মুরদের কাছে আল-বর্তুকালি  [আরবিঃ البرتقالي] ("পর্তুগিজ"), এবং ইবনে আররিংক বা ইবনে আররিক  [আরবিঃ ابن الرَّنك বা ابن الرَنْق] ("হেনরির পুত্র" বা "হেনরিকসের পুত্র") নামে পরিচিত ছিলেন।

যৌবনকাল 
আফোনসোর বাবা হেনরি অব বারগ্যান্ডি এবং মা টেরেসা, লিওন এবং ক্যাস্টিল এর ৬ষ্ঠ আফোনসোর অবৈধ মেয়ে। আফোনসোর জন্মসাল এবং জন্মস্থান নিয়ে মতবিরোধ রয়েছে। ফারনাও লোপেসের ক্রনিকা দে পর্তুগাল দে ১৪১৯ মতে এই ভবিষ্যত পর্তুগিজ রাজা গ্যিমারায়েসে জন্মগ্রহণ করেন যা তার বাবা মায়ের আমলের সবচেয়ে গুরুত্বপূর্ণ রাজনৈতিক কেন্দ্র ছিল। অধিকাংশ পর্তুগিজ পণ্ডিত এই মতে বিশ্বাসী ছিলেন। ১৯৯০ সালে টরকোয়াটো দে সোসা সুয়ারেস প্রস্তাব করেন সে সময়ে কইম্ব্রা সবচেয়ে গুরুত্বপূর্ণ শহর ছিল বিধায় আফোনসো এই শহরেই জন্মগ্রহণ করেন। পরবর্তীতে আলমেইডা ফার্নান্দেস প্রস্তাব করেন জন্মস্থান ভিস্যেও এবং জন্মসাল ১১০৯ যা হোসে মাত্তোসর মতকে সমর্থন করে। অ্যাবেল অ্যাস্তেফানিওর গবেষণা মতে জন্মসাল ১১০৬ এবং জন্মস্থান তিয়েরা দে ক্যাম্পোস অথবা স্যাগোন যেহেতু এই স্থানগুলোতে হেনরি এবং তেরেসার ভ্রমণ ছিল।

অ্যাস্টরগার অবরোধ চলাকালীন ১১২২ সালের ২২ ই মে হেনরি মারা যাওয়ার পূর্ব পর্যন্ত হেনরি এবং তেরেসা একসাথে কাউণ্ট এবং কাউণ্টেস হিসেবে পর্তুগাল অঞ্চল শাসন করেন। এরপর তেরেসা একাই শাসনকার্য চালিয়ে যান। কিন্তু তেরেসার সৎবোন উরাকা অব লিওন তাকে বন্দী এবং জোরপূর্বক নতি স্বীকার করানোর ফলে তিনি নিজেকে রাণী দাবি করতে পারেননি।

আফোনসোর শিক্ষক কে ছিল সে সম্পর্কে নিশ্চিত হওয়া যায় নি। ক্রনিকা দে পর্তুগাল দে ১৪১৯ এ ধারণা করা হয় এগাস মনোস দে রিবাডোওরো, যেহেতু জনশ্রুতি আছে যে রিবাডোওরো পরিবার আফোনসোদের পারিবারিক শিক্ষক ছিল। আবার সমসাময়িক নথিপত্র অনুযায়ী এগাস মনোস এর বড় ভাই এরমিগিও মনিজ ছিলেন আফোনসর কাউণ্ট হওয়ার প্রথম দিকের পারিবারিক ব্যাবস্থাপক, এবং সেক্ষেত্রে তিনিও আফোনসোর শিক্ষক হতে পারেন।

লিওনের একটা বড় অংশ দখলের জন্য তার মা তেরেসা গ্যালিসিয়ার সবচেয়ে ক্ষমতাধর কাউণ্ট ফার্নান্দো পেরেজ দ্যা ট্রাভার সাথে মিত্রতা স্থাপন করেন। পর্তুগাল এবং গ্যালিসিয়ার এই মিত্রতা পর্তুগিজ অভিজাতরা মেনে নিতে পারেন নি এবং তারা আফোনসোর অধীনে জমায়েত হন। এছাড়া পর্তুগালের আর্চবিশপও ধনীদের উপর প্রভাব বিস্তার এবং ক্ষমতা অর্জনের প্রতিযোগি হিসেবে  গ্যালিসিয়ার আর্চবিশপকে নিয়ে উদ্বিগ্ন ছিলেন। ১১১২ খ্রিষ্টাব্দে ১৪ বছর বয়সে দ্বাদশ শতাব্দীর নিয়ম অনুযায়ী তিনি প্রাপ্তবয়স্ক হন। তার চাচাত ভাইয়ের সাথে প্রতিসাম্য রক্ষার্থে ১১২৫ খ্রিষ্টাব্দে যামোরার প্রধান গির্জায় তার মায়ের অনুমতি সাপেক্ষে তিনি নিজেকে নাইট ঘোষণা করেন। ১১২৭ সালে তেরেসার বিরুদ্ধে সপ্তম আফোনসোর করা সামরিক অভিযানের পর আফোনসো তার মায়ের বিরুদ্ধে বিদ্রোহ ঘোষণা করেন এবং পর্তুগালের ক্ষমতা দখল করেন।

তথ্যসূত্র

পর্তুগিজ রোমান ক্যাথলিক
ফরাসি বংশোদ্ভূত পর্তুগিজ
১২শ শতাব্দীতে জন্ম
১১৮৫-এ মৃত্যু
১২শ শতাব্দীর রোমান ক্যাথলিক
দ্বিতীয় ক্রুসেডের খ্রিস্টান
১২শ শতাব্দীর পর্তুগিজ রাজশাসক
পর্তুগিজ বিপ্লবী
প্রতিষ্ঠাতা রাজশাসক
আলফানসো আম

আলফানসো আম (যা 'কাকডি হাপুস' নামেও পরিচিত অর্থ হচ্ছে কাগজের মতো পাতলা খোসা।) ভারতের সবচেয়ে দামি আম।

ইতিহাস 
পর্তুগীজ এক সামরিক বিশেষজ্ঞেরআলফানসু ডি আলবাকারকির নামানুসারে এই আমের নাম রাখা হয়। ভারতে উৎপন্ন হওয়া সবচেয়ে উন্নত জাতের আম হল আলফানসো। আমের রাজা বলা হয় আলফানসোকে।

বিবরণ 
ভারতের পশ্চিমবঙ্গ ছাড়াও মুম্বাই, ব্যাঙ্গালুরসহ আরো কয়েকটি স্থানে আলফানসো ফলে। ভারতের মহারাষ্ট্রের রত্নাগিরির আলফানসো সবার সেরা। পাকা আলফানসো হাতে রাখার পর হাত সুগন্ধি হয়ে যায়। গাছ মাঝারি আকৃতির। আম গোলাকার। পাকলে হলুদ হয়। শাঁসও হলুদ। সুগন্ধ আর স্বাদের জন্য বিশ্বখ্যাত। কোনো আঁশ নেই। স্বাদে, পুষ্টিতে ও গণ্ধে অতুলনীয়। রাতকানা ও অন্ধত্ব প্রতিরোধে মহৌষধ। কচি পাতার রস দাঁতের ব্যাথা উপশমকারী। আমের শুকনো মুকুল পাতলা পায়খানা, পুরনো অমাশয় এবং প্রস্রাবের জ্বালা-যন্ত্রণা উপশম করে।

আরও দেখুন 

 হাড়িভাঙ্গা আম
 হিমসাগর
 ফজলি আম
 ল্যাংড়া

তথ্যসূত্র

বহিঃসংযোগ 
জেনে নিন বাংলাদেশের জাতীয় বিষয়সমূহ - পিপীলিকা.কম

ভারতের আমের জাত
বাংলাদেশের ফল
ভারতের উদ্ভিদ
বাংলাদেশের উদ্ভিদ
বাংলার ফল
মহারাষ্ট্রের অর্থনীতি
রত্নগিরি জেলা
জাতীয় শিক্ষক দিবস

২০০৩ সালে ১৯ জানুয়ারি বাংলাদেশের শিক্ষক সমাজকে যথাযোগ্য মর্যাদায় প্রতিষ্ঠিত করার অঙ্গীকার নিয়ে তৎকালীন সরকার এ দিবসটি চালু করে। বর্তমানে জাতীয় শিক্ষক দিবসের পরিবর্তে প্রতি বছরের ৫ অক্টোবর ‘বিশ্ব শিক্ষক দিবস’ পালিত হচ্ছে। ২০২৩ সালের ২ অক্টোবর, সোমবার প্রধানমন্ত্রীর কার্যালয়ে অনুষ্ঠিত মন্ত্রিসভা বৈঠকে তৎকালীন প্রধানমন্ত্রী সভাপতিত্বে এ অনুমোদন হয়।

তথ্যসূত্র 

বাংলাদেশের জাতীয় দিবস
জানুয়ারি উদ্‌যাপন
বাংলাদেশে উদ্‌যাপিত দিবস
বৈরী আবহাওয়া

বৈরী  আবহাওয়া  বলতে যেকোনো বিপজ্জনক আবহাওয়াকে বোঝানো হয়  যা গুরুতর সামাজিক ব্যাঘাত ঘটাতে পারে , মানব জীবনের ক্ষতি করতে পারে।   অক্ষাংশ, উচ্চতা, স্থলচিত্র, এবং বায়ুমণ্ডলীয় অবস্থার উপর নির্ভর করে এই  আবহাওয়ার ঘটনাগুলির ধরন পরিবর্তিত হয়। তীব্র বাতাস , শিলাবৃষ্টি, অত্যধিক বৃষ্টিপাত, এবং দাবানল হল এই আবহাওয়া সৃষ্টির কারণ ও ফলাফল গুলি হল : ঝড়বৃষ্টি, ডাউনবার্স্ট , টর্নেডো, জলোচ্ছাস , ঘূর্ণিঝড়, এবং বহির্ভূত ঘূর্ণিঝড় । আঞ্চলিক এবং মৌসুমী বৈরী আবহাওয়ার ঘটনাগুলর মধ্যে  তুষার ঝড়, বরফ ঝড়, এবং ধুলো ঝড় উল্লেখযোগ্য ।

পরিভাষা 
আবহাওয়াবিদদের মতে  মারাত্মক / বৈরী  আবহাওয়া হল এমন আবহাওয়ার পরিস্থিতি যা জীবনের, সম্পত্তির ক্ষতি করে বা কর্তৃপক্ষের হস্তক্ষেপের প্রয়োজন হয়।একটি সংকীর্ণ সংজ্ঞা হিসেবে বলা যায় এমন একটু আবহাওয়ার পরিস্থিতি যা মারাত্মক বজ্রবিদ্যুৎ সম্বন্ধীয় ।

কারণসমূহ 

== অনেক কারণ আছে  তারমধ্যে কারণ হল -জলবায়ু পরিবর্তন।

ধরন

তীব্র বাতাস

তথ্যসূত্র 

বিপজ্জনক আবহাওয়া
জুয়া

জুয়া বা বাজী হচ্ছে এমন একটা খেলা যা লাভ বা লোকশানের মধ্যে ঝুলন্ত থাকে। জুয়া খেলায় মূলত নির্দিষ্ট পরিমাণের অর্থ বা বস্তু (যা পুরস্কার হিসেবে ধার্য করা হয়) নির্ধারণ করা হয়। তারপর কোনো একটি বিষয়ে দুই পক্ষ চুক্তি করে হার জিত নির্ধারণ করে। যে পক্ষ হেরে যায় সে অপর পক্ষকে সেই নির্ধারিত অর্থ বা বস্তু প্রদান করে। এইভাবে জুয়া খেলার জন্য তিনটি উপাদান উপস্থিত থাকা প্রয়োজন: বিবেচনা (বাজির পরিমাণ), ঝুঁকি (সুযোগ) এবং একটি পুরস্কার।  এই খেলায় হেরে যাওয়া বা জিতে যাওয়াতে উভয় পক্ষেরই ঝুকি নিতে হয়। জুয়া খেলায় বিজয়ী পক্ষ পুরস্কারের অর্থ কখনো সাথেসাথে পেয়ে থাকে আবার কখনো তা পেতে দেরি হয়।

যদিও জুয়া খেলা প্রায় সব দেশেই আইন স্বীকৃত না। তবুও প্রতিনিয়তই এটি চলছে। জুয়া খেলা একটি প্রধান আন্তর্জাতিক বাণিজ্যিক কার্যকলাপও, যেখানে ২০০৯ সালে আনুমানিক $৩৩৫ বিলিয়ন বৈধ জুয়ার বাজার ছিল।  ২০১৬ সালের হিসাব অনুযায়ী ৪৫০ বিলিয়ন ইউএস ডলার পরিমাণ অর্থ জুয়া খেলায় ব্যবহৃত হয়েছে। যা ২০১৯ এ এসে ৪৯৫ বিলিয়ন মার্কিন মুদ্রায় এসে দাঁড়াবে বলে ধারণা করা হচ্ছে। আন্তর্জাতিকভাবে জুয়া একটি বড় মার্কেট দখল করে আছে।

জুয়া খেলার ইতিহাসঃ 

প্রাচীন প্রস্তর যুগের আগেও জুয়া খেলার প্রচলণ ছিল বলে ধারণা করা হয়। যিশু খিষ্ট্রের জম্মের ৩০০০ বছর পূর্বে ইরাক, সিরিয়া,তুরস্কের বিভিন্ন জায়গায় বাজী খেলা হত  ছয় পার্শ বিশিষ্ট ছোট ছোট গুটি আকৃতির  বস্তু দিয়ে যা এখন পাশা নামে পরিচিত।যিশু খিষ্ট্রের জম্মের ১০০০ বছর পূর্বে চীন দেশে পশু লড়াইয়ের উপর বাজী ধরার ব্যাপক প্রচলন ছিল।

১৬৩৮ সালে ইতালীর ভেনিসে প্রথম জুয়া খেলার আসর হয়।

ইংল্যান্ড ও আমেরিকাতেও জুয়া খেলা বেশ প্রাচীন। ঘোড়াদৌড় জুয়া খেলার জন্য জনপ্রিয় ছিল।

ধর্মীয় দৃষ্টিকোণে জুয়া

ইসলাম 
ইসলাম ধর্মে জুয়া সম্পূর্ণভাবে নিষিদ্ধ।  পবিত্র কুরআনে আল্লাহ তা'আলা বলেন--

 নিশ্চয় শয়তান মদ ও জুয়ার দ্বারা তোমাদের পরস্পরে শক্রতা ও হিংসা-বিদ্বেষ সৃষ্টি করতে চায় এবং তোমাদেরকে আল্লাহর যিকির ও নামায থেকে বিরত রাখতে চায়, সুতরাং তোমরা কি এগুলো থেকে বিরত থাকবে? (সূরা মায়িদা, আয়াত-৯১)

হিন্দুধর্ম 
হিন্দুদের  মহাভারত হতে জানা যায় যে, প্রাচীন ভারতে জুয়া খেলা বেশ জনপ্রিয় ছিল।

ইহুদি 
প্রাচীন ইহুদি সম্প্রদায়েও জুয়াকে নিকৃষ্ট নজরে দেখা হত। এমনকি আদালতে কোনো জুয়াড়ীর সাক্ষ্য গ্রহণ করা হত না।

খ্রিষ্টধর্ম 
খ্রিষ্টানদের কিছু ধর্মযাজক জুয়াকে বৈধ ও কিছু অবৈধ ঘোষণা করেছে।

জুয়ার প্রকারঃ 
বিভিন্ন রকম জুয়ার প্রচলন আছে। বর্তমানে জুয়াঘরে ও জুয়াঘর এর বাইরে জুয়া খেলা হয়।  ভিডিও জুজু, লোটাখেলা ইত্যাদি জুয়াঘরে খেলা যায়। এছাড়া কার্ড,কয়েন টস,পাশা ইত্যাদি খেলা জুয়াঘরের বাইরেও খেলা যায়।

বর্তমানে সবচেয়ে বড় জুয়ার আসর হল ক্রীড়া অঙ্গন। ফুটবল, ক্রিকেট, বাসকেটবল ইত্যাদি খেলাতেও জুয়ারীরা বাজী খেলে থাকে।

এছাড়া  এক জন আরেক জনের সাথে  কোন বিষয়ে সত্য বা মিথ্যা হওয়া নিয়েও বাজী খেলে থাকে।

নেতীবাচক প্রভাব 
জরীপে জানা গেছে প্রাথমিকভাবে যারা কেবল বিনোদনের জন্য জুয়া খেলা শুরু করেছিল তাদের অনেকেই এটাতে আসক্ত হয়ে গেছে।এই আসক্তি তাদের বিভিন্ন কুকর্মের দিকে ঠেলে দেয়। জুয়ার অর্থ জোগারের জন্য তারা খারাপ কাজ করতে শুরু করে। জুয়ায় হারানো অর্থ ফেরত পাবার জন্য জুয়ারীরা বারবার জুয়া খেলে। জুয়া ব্রেইনে মারাত্বক প্রভাব পরে,জুয়ারীরা চিন্তাগ্রস্থ ও অসহায়ত্ব অনুভব করে অসুস্থ হয়ে যায়।

তথ্যসূত্র

জুয়া
মেহরীন পীরজাদা

মেহরীন কর পীরজাদা (জন্ম: ৫ নভেম্বর ১৯৯৫) হচ্ছেন একজন ভারতীয় মডেল ও অভিনেত্রী, যিনি প্রধানত তেলুগু চলচ্চিত্রে অভিনয় থাকেন। মেহরীন তার কর্মজীবন শুরু করেন টলিউড চলচ্চিত্র কৃষ্ণ গাডি ভীরা প্রেমা গাধা চলচ্চিত্রের মাধ্যমে। এই চলচ্চিত্রে তার বিপরীতে অভিনয় করেন ন্যানি। মেহরীন তার বলিউড কর্মজীবন শুরু করেন ২০১৭ সালে ফিলাওরি চলচ্চিত্রের মাধ্যমে, এবং তার কলিউড অভিষেক ঘটে সন্দ্বীপ কিষাণের বিপরীতে নেনজিল থুরিভিরুনধা চলচ্চিত্রের মাধ্যমে, যা পরিচালনা করেন সুশীনথিরান।

তথ্যসূত্র 

১৯৯৫-এ জন্ম
জীবিত ব্যক্তি
তেলুগু চলচ্চিত্র অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
২১শ শতাব্দীর ভারতীয় অভিনেত্রী
পাঞ্জাবি ব্যক্তি
ভারতীয় শিখ
পাঞ্জাব, ভারতের নারী মডেল
তেলুগু জি সিনে পুরস্কার বিজয়ী
পাঞ্জাব, ভারতের অভিনেত্রী
প্রসন্নচন্দ্র ন্যায়রত্ন

প্রসন্নচন্দ্র ন্যায়রত্ন (১২২৩ — ১১ বৈশাখ, ১২৯৭) একজন বাঙালী সংস্কৃত পণ্ডিত ও ন্যায়শাস্ত্রবিদ।

অবদান
ন্যায়রত্ন নদীয়া জেলার নবদ্বীপ বিল্বপুষ্করিণীতে এক ব্রাহ্মণ পরিবারে জন্মগ্রহণ করেন। তার পিতাও ছিলেন বিশিষ্ট ঠাকুরবংশজাত পণ্ডিত, রামতনু বিদ্যাবাচস্পতি বন্দ্যোপাধ্যায়। নবদ্বীপের বিখ্যাত নৈয়ায়িক শ্রীরাম শিরোমণির কাছে ন্যায়শাস্ত্র পাঠ করেন প্রসন্নচন্দ্র। তার বাড়িতে চতুষ্পাঠী ছিল যেখানে অধ্যয়নের জন্য সারা দেশ থেকে বিভিন্ন প্রদেশের ছাত্রেরা আসতেন। কলকাতার সংস্কৃত কলেজের নৈয়ায়িক অধ্যাপকের পদ পেয়েও তিনি তা গ্রহণ করেন নি। ১৮৮৭ সালে প্রসন্নচন্দ্র মহামহোপাধ্যায় উপাধি পান।

তথ্যসূত্র

বাঙালি শিক্ষাবিদ
নদিয়া জেলার ব্যক্তি
বাঙালি পণ্ডিত
জামাই বদল

জামাই বদল হল রবি কিনাগী পরিচালিত একটি বাংলা হাস্যরসাত্মক চলচ্চিত্র। এই ছবিটি ১৮ জানুয়ারি ২০১৯ সালে সুরিন্দর ফিল্মসের প্রযোজনায় মুক্তি পায়। জামাই বদল আসলে ক্যারি অন জট্টা নামক একটি পাঞ্জাবি চলচ্চিত্রের পুনঃনির্মাণ।

কাহিনী
আইনজীবী গৌরিশঙ্কর চাকলাদারের দুই ছেলে, হরিশঙ্কর ও কৃশ। হরিশঙ্কর তার বাবার মতো একজন আইনজীবী কিন্তু ছোট ছেলে কৃশ জীবন সম্পর্কে উদাসীন ও কর্মবিমুখ। পিতার নিয়োজিত কাজে তার মন নেই বরং সে তার বন্ধু গুঞ্জনের সাথে জীবন উপভোগ করতেই ব্যস্ত থাক গুঞ্জনের একটি প্রেমিকা আছে, তার নাম প্রীতি। একদিন তারা সকলে বেড়াতে যায় ও কৃশ বর্ষা নামক একটি মেয়ের প্রেমে পড়ে। বর্ষার শর্ত হল সে কেবল কোনো অনাথকেই বিয়ে করবে, যার কেউ নেই। অগত্যা কৃশকে মিথ্যা কথা বলতে হয় নিজের সম্পর্কে। তাকে সাহায্য করতে মিথ্যা বলে গুঞ্জনও। মিথ্যা বলায় তাদের পড়তে হয় নানা বিপত্তিতে। শেষ পর্ষন্ত সব ফাঁস হয়ে যায়। প্রথমে বর্ষা মেনে না নিলেও পরে মেনে নেয়।এভাবেই শেষ হয় সিনেমা।

অভিনয়
 সোহম চক্রবর্তী - কৃশ
কৌশানী মুখোপাধ্যায় - বর্ষা
 পায়েল সরকার - প্রীতি
হিরণ - গুঞ্জন
 শান্তিলাল মুখার্জী
 ভারত কল 
 সুপ্রিয় দত্ত - কৃশের বাবা

তথ্যসূত্র

২০১৯-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
রবি কিনাগী পরিচালিত চলচ্চিত্র
জিৎ গাঙ্গুলী সুরারোপিত চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
২০১০-এর দশকের বাংলা ভাষার চলচ্চিত্র
পাঞ্জাবি চলচ্চিত্রের বাংলা পুনর্নির্মাণ
২০১৯-এর প্রণয়ধর্মী হাস্যরসাত্মক চলচ্চিত্র
কেন ভিলজোয়েন

কেনেথ জর্জ বিলজোয়েন (; জন্ম: ১৪ মে, ১৯১০ - মৃত্যু: ২১ জানুয়ারি, ১৯৭৪) কেপ প্রদেশের উইন্ডসরটন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৪৯ সময়কালে পক্ষে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট, অরেঞ্জ ফ্রি স্টেট ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংকর্মে পারদর্শী ছিলেন কেন ভিলজোয়েন।

আন্তর্জাতিক ক্রিকেট 
১৯২৬-২৭ মৌসুম থেকে ১৯৪৮-৪৯ মৌসুম পর্যন্ত কেন ভিলজোয়েনের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে ২৭টি টেস্টে অংশগ্রহণ করেছেন কেন ভিলজোয়েন। ২৪ ডিসেম্বর, ১৯৩০ তারিখে জোহেন্সবার্গে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৪৯ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

১৯৩১-৩২ মৌসুমে দক্ষিণ আফ্রিকা দলের সদস্যরূপে অস্ট্রেলিয়া ও নিউজিল্যান্ড গমন করেন। অস্ট্রেলিয়ার বিপক্ষে সিরিজের তৃতীয় টেস্টের প্রথম ইনিংসে অষ্টম উইকেটে কুইন্টিন ম্যাকমিলানের সাথে ১০৪ রানের জুটি গড়েন।

১৯৪৭ সালে চার ঘণ্টার কম সময় নিয়ে সাসেক্সের বিপক্ষে ২০১ রানের মনোজ্ঞ শতরান করেন।

প্রশাসনে অংশগ্রহণ 
দ্বিতীয় বিশ্বযুদ্ধের পর ক্রিকেট খেলা থেকে অবসর নেন। এরপর দক্ষিণ আফ্রিকা দলের ব্যবস্থাপকের ভূমিকায় অবতীর্ণ হয়েছিলেন তিনি। ১৯৫২-৫৩ মৌসুমে অস্ট্রেলিয়া এবং ১৯৫৫ সাল ও ১৯৬৩-৬৪ মৌসুমে ইংল্যান্ড গমন করেছিলেন। তন্মধ্যে, ১৯৫২ সালে অস্ট্রেলিয়া সফরে স্মরণীয় ভূমিকা পালন করেন। এক পর্যায়ে সফর বানচালের উপক্রম হলে দক্ষিণ আফ্রিকায় ভবিষ্যতের সফর আয়োজন করা সম্ভব হতো না। অধিনায়ক জ্যাক চিদাম এবং তিনি ব্যবস্থাপক হিসেবে বিস্ময়করভাবে তা মোকাবেলা করতে সক্ষম হন ও দলীয় শৃঙ্খলা ফিরিয়ে আনতে সমর্থ হয়েছিলেন।

১৯৬৩-৬৪ মৌসুমে অস্ট্রেলিয়া সফরে অধিনায়ক ট্রেভর গডার্ডের ক্ষেত্রেও একই ঘটনা ঘটে। পূর্ণাঙ্গ সাহসী ও দৃঢ়চেতা মনোভাবের অধিকারী ছিলেন তিনি। পিছনের পায়ের উপর ভর রেখে কাটের দিকেই তিনি সবিশেষ দক্ষ ছিলেন ও রক্ষণাত্মক ভঙ্গীমায় খেলায় অগ্রসর হতেন।

২১ জানুয়ারি, ১৯৭৪ তারিখে ৬৩ বছর বয়সে ট্রান্সভাল প্রদেশের ক্রুজার্সড্রপ এলাকায় কেন ভিলজোয়েনের দেহাবসান ঘটে।

তথ্যসূত্র

আরও দেখুন 
 বব ক্রিস্প
 জেন বালাস্কাস
 সানফয়েল সিরিজ
 দক্ষিণ আফ্রিকান টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

বহিঃসংযোগ 

 
 

১৯১০-এ জন্ম
১৯৭৪-এ মৃত্যু
গটেংয়ের ক্রিকেটার
গ্রিকুয়াল্যান্ড ওয়েস্টের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
ফ্রি স্টেটের ক্রিকেটার
আফ্রিকানার ব্যক্তি
ওলন্দাজ বংশোদ্ভূত দক্ষিণ আফ্রিকান ব্যক্তি
দক্ষিণ আফ্রিকান শ্বেতাঙ্গ ব্যক্তি
লতিবপুর ইউনিয়ন

লতিফপুর ইউনিয়ন বাংলাদেশের রংপুরের মিঠাপুকুর উপজেলার অন্তর্গত একটি ইউনিয়ন।

অবস্থান

ইতিহাস

আয়তন ও জনসংখ্যা 
আয়তন: ১১.৮ বর্গমাইল । জনসংখ্যা : ৩৪০,০২৬ জন। পুরুষ- ১৫৯১, মহিলা-১৪৯৫৯।

শিক্ষা 
শিক্ষার হার- ৪৭.২৩%

শিক্ষা প্রতিষ্ঠান-

 সরকারী প্রাথমিক বিদ্যালয় : ০৯ টি
 রেজি: প্রাথমিক বিদ্যালয় : ০৮ টি
 উচ্চ বিদ্যালয় : ০৬ টি
 মাদ্রাসা : ০৩ টি

গ্রাম সমূহ 
গ্রাম: ২৭ টি।

 আব্দুল্যাপুর
 অভিরামপুর
 বালুচর কাশিনাথপুর
 বাতাসন দুর্গাপুর
 বাতাসন ফতেপুর
 বাতাসন হযরতপুর
 বাতাসন লতিবপুর
 ঘেচুলিয়া
 হাতিমপুর
 হেতমপুর
 ঈদলপুর
 জানকিনাথপুর
 জারুল্যাবাদ
 জোতগোকুল
 খামার দুর্গাপুর
 খোর্দ্দশান্তিপুর
 খোসালপুর
 মামুদপুর
 মশামারী
 মির্জাপুর
 নিঝাল
 নিশ্চিন্তপুর
 পাইকান
 পাইকান কৃষ্ণপুর
 পায়রাবন্দ হরিহরপুর
 রশিদপুর
 সাদুল্যাপুর

উল্লেখযোগ্য ব্যক্তিত্ব 
বেগম রোকেয়া
মুন্না খান

দর্শনীয় স্থান 

 তনকা জামে মসজিদ
 বেগম রোকেয়ার বাড়ি
 বেগম রোকেয়া স্মৃতি কেন্দ্র
 বেগম রোকেয়ার বাড়ি সংলগ্ন প্রাচীন মসজিদ
চেয়ারম্যানের পুকুরের পাড়
আখিরার নদীর ব্রিজ

খাল, নদী ও পুকুর 
নদী- আখিরার নদী খাল- লতিবপুর খাল, হাতিমপুর খাল, ঘেচুলিয়া খাল। পুকুর: ০৯ টি।

হাট-বাজার 
০৩ টি।

জনপ্রতিনিধি 
বর্তমান চেয়ারম্যান: মো : ইদ্রিস আলী মন্ডল

আরও দেখুন 

 ফুলচৌকি মসজিদ
 বেগম রোকেয়া স্মৃতি কেন্দ্র
 পায়রাবন্দ

তথ্যসূত্র

বহিঃসংযোগ
 অফিসিয়াল ওয়েবসাইট

মিঠাপুকুর উপজেলার ইউনিয়ন

এই নিবন্ধটি অসম্পূর্ণ। আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।
লেন বাইচাঁন

লিওনার্ড বাইচাঁন (; জন্ম: ১২ মে, ১৯৪৬) ব্রিটিশ গায়ানার বারবাইসের রোজ হল এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৭৬ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন লেন বাইচাঁন।

আন্তর্জাতিক ক্রিকেট 
১৯৬৮-৬৯ মৌসুম থেকে ১৯৮২-৮৩ মৌসুম পর্যন্ত লেন বাইচাঁনের প্রথম-শ্রেণীর ক্রিকেট খেলোয়াড়ী জীবন চলমান ছিল।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন লিওনার্ড বাইচাঁন। ১৫ ফেব্রুয়ারি, ১৯৭৫ তারিখে লাহোরে স্বাগতিক পাকিস্তানের বিপক্ষে টেস্ট ক্রিকেটে অভিষেক ঘটে তার। ৩১ জানুয়ারি, ১৯৭৬ তারিখে মেলবোর্নে স্বাগতিক অস্ট্রেলিয়ার বিপক্ষে সর্বশেষ টেস্টে অংশ নেন।

বামহাতি উদ্বোধনী ব্যাটসম্যান হিসেবে স্মরণীয় অভিষেক পর্ব সম্পন্ন হয় লেন বাইচাঁনের। ১৯৭৪-৭৫ মৌসুমে ভারত ও পাকিস্তান গমন করেন। এ সফরের প্রথম দুই খেলায় সেঞ্চুরি করেন। দ্বিতীয় সেঞ্চুরিটি করার ফলে সফরকারীরা পরাজয় এড়াতে সক্ষম হয়। লাহোরের প্রথম টেস্টে দ্বিতীয় ইনিংসে সেঞ্চুরি করেছিলেন তিনি। নিজস্ব প্রথমে টেস্টেই সেঞ্চুরি করার বিরল কৃতিত্ব প্রদর্শন করেছেন তিনি।

কিন্তু, গাড়ি দূর্ঘটনার কবলে পড়ে ভারতের বিপক্ষে টেস্ট খেলায় অংশ নিতে পারেননি। দলে তখন রয় ফ্রেডেরিক্স ও গর্ডন গ্রীনিজের ন্যায় সেরা ব্যাটসম্যান থাকায় তার পক্ষে আর এ স্থান দখল করা সম্ভব হয়নি। তাসত্ত্বেও, নিজস্ব তৃতীয় ও সর্বশেষ টেস্ট খেলেন। পরবর্তী শীতকালে মেলবোর্নে স্বাগতিক অস্ট্রেলিয়ার বিপক্ষে সিরিজের ষষ্ঠ টেস্টে তিন নম্বর অবস্থানে থেকে ব্যাটিং করেন। তবে, ডেনিস লিলি ও জেফ থমসনের বোলিং তোপে ৩ ও ২০ রানের ইনিংস খেলতে সক্ষম হন। এরপর আর তাকে টেস্ট আঙ্গিনায় খেলতে দেখা যায়নি।

তথ্যসূত্র

আরও দেখুন 
 বার্নার্ড জুলিয়েন
 আলভিন কালীচরণ
 টেস্ট ক্রিকেট অভিষেকে শতরান করার তালিকা
 ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ 
 
 

১৯৪৬-এ জন্ম
জীবিত ব্যক্তি
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
কাম্বারল্যান্ডের ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
গায়ানার ক্রিকেটার
গায়ানি ক্রিকেটার
বারবাইসের ক্রিকেটার
আজারবাইজানে ফুটবল

আজারবাইজানে ফুটবল সবচেয়ে জনপ্রিয় খেলা। আজারি ফুটবল পরিচালিত হয় আজারবাইজানী ফুটবল এসোসিয়েশন বা এএফএফএ'এর তত্ত্বাবধানে, যারা জাতীয়, পেশাদার ফুটবল লীগ, এএফএফএ সুপ্রীম লীগ এবং আজারবাইজান জাতীয় ফুটবল দলকে পরিচালনা করে।

ফিফা এবং উয়েফা -এই উভয় সংস্থা আয়োজিত সিনিয়র ও যুব পর্যায়ে সকল প্রতিযোগিতায় আজারি জাতীয় দল অংশ নেয়। সাবেক সোভিয়েত ইউনিয়নে শীর্ষ লীগে নেতৃস্থানীয় দলগুলির মধ্যে নেফতচি বাকু ফুটবল ক্লাব ছিলো, যেটি কখনও কখনও ইউরোপীয় ক্লাব প্রতিযোগিতায়ও খেলতো। তর্কাতীত হলেও তাদের সবচেয়ে বিখ্যাত খেলোয়াড় ছিলেন অনাতোলি বানিশেভস্কি, যিনি ১৯৬৬ ফিফা বিশ্বকাপে সেমি-ফাইনালে উত্তীর্ণ সোভিয়েত জাতীয় দলের সদস্য ছিলেন। তৌফিক বাহরামভ হলেন তাদের ফুটবল ইতিহাসের অংশ আরেক ফুটবল কিংবদন্তি, যিনি ১৯৬৬ ফিফা বিশ্বকাপ ফাইনালে ইংল্যান্ড ও পশ্চিম জার্মানির মধ্যকার খেলায় লাইনসম্যান হিসাবে গুরুত্বপূর্ণ ভূমিকা পালন করেছিলেন।

জাতীয় দল 

আজারবাইজান জাতীয় ফুটবল দল হলো আজারবাইজানের জাতীয় ফুটবল দল যেটি নিয়ন্ত্রণ করে আজারবাইজানী ফুটবল এসোসিয়েশন। সোভিয়েত ইউনিয় ভেঙে স্বাধীনতা লাভের পর আজারি জাতীয় দল তাদের প্রথম আন্তর্জাতিক ম্যাচটি খেলে ১৯৯২ সালের ১৭ সেপ্টেম্বর জর্জিয়া জাতীয় ফুটবল দলের বিরুদ্ধে।

লিগ পদ্ধতি

তথ্যসূত্র

বহিঃসংযোগ
রবার্তো কার্লোস

রবার্টো কার্লোস ড সিলভা রোচা (জন্ম 10 এপ্রিল 1973), সাধারণত রবার্টো কার্লোস নামে পরিচিত, ব্রাজিলের অবসরপ্রাপ্ত পেশাদার ফুটবলার। তিনি ব্রাজিলে একটি অগ্রগতি হিসাবে তার ক্যারিয়ার শুরু করেছিলেন, কিন্তু তার বেশিরভাগ ক্যারিয়ার বামপন্থী হিসাবে কাটিয়েছিলেন এবং তাকে "ইতিহাসের ইতিহাসে সবচেয়ে আক্রমণাত্মক বামপন্থী" হিসাবে বর্ণনা করা হয়েছে। [3] কার্লোসকে ইতিহাসে সর্বাধিক বাম ব্যাকগুলির মধ্যেও ব্যাপকভাবে বিবেচনা করা হয়। [4] [5]

ক্লাব পর্যায়ে, তিনি রিয়াল মাদ্রিদে যোগ দেন 1996 সালে, যেখানে তিনি 11 টি অত্যন্ত সফল ঋতু কাটিয়েছিলেন, সব প্রতিযোগিতায় 584 টি ম্যাচ খেলে এবং 71 গোল করেন। রিয়েল এ, তিনি চার লা লীগ শিরোপা এবং ইউইএফএ চ্যাম্পিয়ন্স লীগ তিনবার জিতেছিলেন। ২013 সালের এপ্রিল মাসে, তিনি ম্যারাca দ্বারা "রিয়াল মাদ্রিদের ইতিহাসে সেরা বিদেশী 11" এর সদস্য হিসাবে নামকরণ করেছিলেন। [6] আগস্ট ২01২ সালে, তিনি 39 বছর বয়সে ফুটবল থেকে অবসর গ্রহণের ঘোষণা দেন। [7]

1 99২ সালে ব্রাজিল জাতীয় দলের জন্য রবার্টো কার্লোস খেলতে শুরু করেন। তিনি তিনটি বিশ্বকাপে খেলেছিলেন, 1998 সালে ফ্রান্সে ফাইনালে পৌঁছেছেন এবং কোরিয়া / জাপানে 2002 সালের টুর্নামেন্টে জিতলেন। 1998 ও ২00২ সালে ফিফা বিশ্বকাপের অল-স্টার টিমতে তার নামকরণ করা হয়েছিল। 125 টি ক্যাপ দিয়ে তিনি জাতীয় দলের জন্য দ্বিতীয় সর্বোচ্চ উপস্থিতি দেখিয়েছেন। [8]

রবার্টো কার্লোস ব্যবস্থাপনা গ্রহণ করেন এবং ২013 সালের জুনে তুর্কি সুপার লিগ সিভ্যাস্পোরের প্রধান প্রশিক্ষক হিসাবে নামকরণ করেন। [9] ডিসেম্বর 2014 এ তিনি প্রধান কোচ পদত্যাগ করেছিলেন। [10] জুলাই 2015 সালে, তিনি দিল্লির ডাইনামোস ইন্ডিয়ান সুপার লিগ ক্লাবের খেলোয়াড় / ম্যানেজার নিযুক্ত হন। [11]

তার শক্তিশালী নমনীয় মুক্ত কিকের কারণে তাকে 10500 মাইল প্রতি ঘণ্টায় (169 কিলোমিটার / ঘণ্টা) পরিমাপ করা হয়েছিল বলে এল হম্বরে বাল ("বুলেট ম্যান") বলে ডাক্তারি করা হয়। [12] তিনি তার দৃঢ়তা, চলমান গতি, প্রযুক্তিগত দক্ষতা, ক্রসিং ক্ষমতা, [13] [14] দীর্ঘ নিক্ষেপ এবং 24-ইঞ্চি (61 সেমি) উরুগুলির জন্যও পরিচিত। [12] 1997 সালে তিনি ফিফা ওয়ার্ল্ড প্লেয়ার অফ দ্য ইয়ারে রানার আপ ছিলেন। ফিফা বিশ্বকাপ ড্রিম টিমতে তাকে নির্বাচিত করা হয় এবং ২004 সালে পেলের নাম বিশ্বের সেরা জীবিত খেলোয়াড়দের ফিফা 100 তালিকায়।

ব্রাজিলের আন্তর্জাতিক ফুটবলার
ব্রাজিলীয় ফুটবলার
ব্রাজিলের আন্তর্জাতিক যুব ফুটবলার
আন্তর্জাতিক বিড়াল দিবস

আন্তর্জাতিক বিড়াল দিবস প্রতিবছরের ৮ আগস্ট অনুষ্ঠিত একটি উদ্‌যাপন। ২০০২ সালে পশুর কল্যাণের জন্য আন্তর্জাতিক তহবিল এই দিনটি চালু করে।

আন্তর্জাতিক বিড়াল দিবসটি কিছু দেশে বিশ্ব বিড়াল দিবস হিসাবেও পরিচিত এবং এটি শুরু হওয়ার পর থেকে এটির উদ্‌যাপন বিশ্বব্যাপী বৃদ্ধি পাচ্ছে। বর্তমানে বেশীরভাগ দেশ এই দিনটি পালন করে ৮ আগস্ট, তবে রাশিয়া ১ মার্চকে জাতীয় বিড়াল দিবস হিসেবে উদ্‌যাপন করে এবং মার্কিন যুক্তরাষ্ট্র আন্তর্জাতিক বিড়াল দিবস এবং তাদের নিজস্ব জাতীয় বিড়াল দিবস উভয় ২৯ অক্টোবর উদ্‌যাপন করে।

আন্তর্জাতিক বিড়াল দিবস মানুষের পোষা বন্ধু বিড়াল এবং এদের সাহায্য ও সুরক্ষার উপায়গুলি সম্পর্কে জানতে ভূমিকা পালন করে। বিড়াল দিবস হল ২২ ফেব্রুয়ারিতে উদযাপিত আরেকটি অপ্রাতিষ্ঠানিক বিড়াল দিবস যা জাপানে চালু হয়েছিল।

আরো দেখুন 
 জাতীয় বিড়াল দিবস

তথ্যসূত্র 

আগস্ট উদ্‌যাপন
অপ্রাতিষ্ঠানিক উদ্‌যাপন
বিড়াল
অনানুষ্ঠানিক উদ্‌যাপন
ঢাকা কুরিয়ার

ঢাকা কুরিয়ার (সাধারণত কুরিয়ার নামে পরিচিত) এটি বাংলাদেশ প্রকাশিত ইংরেজি ভাষার সাপ্তাহিক।

ইতিহাস 
১৯৮৪ সালে প্রতিষ্ঠিত পত্রিকাটি বাংলাদেশের বেসরকারি সংবাদ সংস্থা ইউএনবির সহযোগী পত্রিকা হিসেবে প্রচলিত।  ঢাকা কুরিয়ার দেশের প্রাচীনতম চলমান ইংরেজি বিষয়ক পত্রিকা। এ পত্রিকাটি মূলত রাজনীতি, আন্তর্জাতিক বিষয়ক, অর্থনীতি, ভ্রমণ, সাহিত্য, সমাজ ও শিল্পের উপর প্রতিবেদন তৈরি করে। এই প্রকাশনার মালিক কসমস গ্রুপের ব্যবসায়ী এনায়েতউল্লাহ খান, এবং বাংলাদেশের শীর্ষস্থানীয় সংবাদ সংস্থাগুলির মধ্যে অন্যতম ইউএনবির সহপ্রতিষ্ঠান (সিস্টার কনসার্ন)।

এনায়েতউল্লাহ খান প্রতিষ্ঠাতা সম্পাদক, বর্তমানে প্রধান সম্পাদক।  পত্রিকার বর্তমান নির্বাহী সম্পাদক শায়ান খান। এর আগে সম্পাদক হিসেবে দায়িত্ব পালন করেন সৈয়দ বদরুল আহসান, আফসান চৌধুরী এবং এম হারুনুর রশীদকে।

আরও দেখুন 

 বাংলাদেশ প্রতিদিন
 দৈনিক প্রথম আলো
 দৈনিক কালের কণ্ঠ

তথ্যসূত্র

বহিঃসংযোগ 

 দাপ্তরিক ওয়েবসাইট

বাংলাদেশের সাপ্তাহিক ম্যাগাজিন
১৯৮৪-এ বাংলাদেশে প্রতিষ্ঠিত
ইংরেজি ভাষার ম্যাগাজিন
বাংলাদেশের ম্যাগাজিন
১৯৮৪-এ প্রতিষ্ঠিত ম্যাগাজিন
সাপ্তাহিক ম্যাগাজিন